google/wiki40b huggingface dataset:
Hippolytos (mytológia)

Hippolytos (starogr. Ἱππόλυτος – Hippolytos, lat. Hippolytus) je v gréckej mytológii syn aténskeho kráľa Thésea a jeho prvej manželky Amazonky Antiopy.
Keď Théseus zbavil Krétu od nebezpečnej obludy Minótaura neoženil sa s Ariadnou, dcérou krétskeho kráľa Minoa, ktorá sa do neho zaľúbila, ale vrátil sa do Atén, kde sa po smrti Aigea stal kráľom. Vládol spravodlivo a múdro,  ale stále túžil po nových dobrodružstvách a tak nevynechal žiadnu príležitosť. Po mnohých prežitých dobrodružstvách, odišiel s Heraklom do vojny proti Amazonkám, kde sa stretol s krásnou Amazonkou Antiopou, do ktorej sa zaľúbil, uniesol ju a oženil sa s ňou. Onedlho mu potom Antiopa porodila syna Hyppolita. Amazonky sa však po čase vrátili, aby ju vyslobodili, ale Antiopa sa pridala na stranu manžela a v boji zahynula.
Hippolytos vyrástol na krásneho mladíka, stal sa vášnivým lovcom, ktorý uctieval bohyňu lovu Artemis. Ženám sa ale vyhýbal a keď nepodľahol ani bohyne lásky Afrodite, tá potom v urazenej samoľúbosti spôsobila, že sa do neho zamilovala otcova druhá manželka Faidra, sestra krétskej Ariadny. Faidra ho potom zvádzala, ale Hippolytos jej lásku z úcty k svojmu otcovi neopätoval.Ona ho následne urazená pred otcom zákerne obvinila, že ju chcel znásilniť.
Kráľ Théseus manželke uveril a požiadal svojho otca Poseidóna, aby Hippolyta zahubil.  Poseidón poslal preto na Hippolita príšernú morskú obludu, ktorá mu poplašila kone a tie ho potom doráňali k smrti.
V tej chvíli sa podľa jednej verzie objavila bohyňa Artemis, vyhlásila Hippolyta za nevinného a obvinenie Faidry za vymyslené. Vyhlásila Hippolyta za héroa a od tej chvíle ho v Troizéne začali uctievať. 
Iné verzie dokonca uvádzajú, že keď duša Hippolyta zostúpila do Tartaru, bohyňa Artemis požiadala Asklépia, aby jeho telo oživil. Ten poslúchol, dotkol sa jeho mŕtvej hrude zázračnou bylinou a po vyrieknutí zaklínadla, Hippolytos pozdvihol hlavu.To ale tak rozhnevalo boha podsvetia Háda, že požiadal Dia, aby Asklépia zabil bleskom.
Theora

Technické detaily

Theora je stratová video kompresia odvodená od VP3. Komprimované video môže byť uložené v každom podporovanom kontajnerovom formáte. Najčastejšie sa používa kontajner ogg a zvuk vo formáte Vorbis.
Korektná prípona súboru používajúceho Theora kodek v kontajneri OGG je .ogv (OGG Video).
Mikuláš Pažítka

Životopis

V roku 1937-1940 študoval klasickú a slovenskú filológiu na Filozofickej fakulte UK, resp. Slovenskej univerzite v Bratislave, 1940- 1943 taliansky jazyk a literatúru na štátnej univerzite v Ríme. Po štúdiách pracoval v roku 1945-1952 v Univerzitnej knižnici, 1952-1985 bol pedagógom na Filozofickej fakulte UK v Bratislave. Z talianskej literatúry sprostredkoval pre slovenského čitateľa dielo L. Pirandella, N. Machiavelliho a mnohých ďalších talianskych prozaikov, dramatikov a filozofov. Zostavovateľ viacerých knižných výberov a autor početných štúdií o talianskej literatúre.
Fontaine-Heudebourg

Poloha

Obec má rozlohu 4,05 km². Najvyšší bod je položený 138 m n. m. a najnižší bod 22 m n. m.

Obyvateľstvo

Počet obyvateľov obce je 715 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karačajevsk

Dejiny

Karačajevsk bol založený v roku 1926 ako Georgijevskoje, čoskoro bol premenovaný na Mikojan-Šachar a roku 1929 získal štatút mesta. V októbri roku 1944, po násilnej deportácií miestnych obyvateľov, bol Karačajevsk pod názvom Kluchori pričlenený ku Gruzínsku. V januári 1957 bolo mesto vrátené Rusku a dostalo svoj súčasný názov Karačajevsk.
Couthenans

Poloha

Obec má rozlohu 1,64 km². Najvyšší bod je položený 480 m n. m. a najnižší bod 331 m n. m.

Obyvateľstvo

Počet obyvateľov obce je 779 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Silicit

Výskyt

Tmavé rohovcové konkrécie (pazúrik) sa vyskytujú v kriedových sedimentoch na anglickom, belgickom, nemeckom či dánskom pobreží. Na Slovensku sú častými vložkami vo vápencoch tatrika (lučivnianske, trlenské súvrstvie a iné), alebo v pieninských vápencoch bradlového pásma. Vo flyšových pohoriach ich možno pozorovať v rámci menilitového súvrstvia a inde.

Použitie

Silicity majú široké a rôznorodé použitie. V praveku boli viaceré druhy silicitov využívané pre svoju tvrdosť na výrobu nástrojov (pazúriky, ale napr. i rádiolarity). Iné, napr. diatomity, sa používajú ako filtre.
Villeneuve-Saint-Denis

Poloha

Obec má rozlohu 7,4 km². Najvyšší bod je položený 131 m n. m. a najnižší bod 116 m n. m.

Obyvateľstvo

Počet obyvateľov obce je 702 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Normostrana

Normostrana (skratka NS) je štandardizovaná strana s 1800 znakmi textu (vrátane medzier), čo pri písaní na stroji zodpovedá tridsiatim riadkom po šesťdesiat znakov, alebo približne 250 slovám bežného textu.
Pri použití iného formátovania je postup na zistenie zodpovedajúceho počtu normostrán jednoduchý: počet znakov v texte treba vydeliť číslom 1800 a výsledkom je počet normostrán. Napríklad v aplikácii Microsoft Word ide o položku Počet znakov (vrátane medzier) v menu Nástroje.
Lières

Poloha

Obec má rozlohu 3,24 km². Najvyšší bod je položený 93 m n. m. a najnižší bod 41 m n. m.

Obyvateľstvo

Počet obyvateľov obce je 372 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crotelles

Poloha

Obec má rozlohu 15,89 km². Najvyšší bod je položený 152 m n. m. a najnižší bod 95 m n. m.

Obyvateľstvo

Počet obyvateľov obce je 640 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Bridoire

Poloha

Obec má rozlohu 6,18 km². Najvyšší bod je položený 527 m n. m. a najnižší bod 250 m n. m.

Obyvateľstvo

Počet obyvateľov obce je 1 188 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Georges-d’Orques

Poloha

Obec má rozlohu 9,31 km². Najvyšší bod je položený 183 m n. m. a najnižší bod 45 m n. m.

Obyvateľstvo

Počet obyvateľov obce je 5 256 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ponikev

História

Prvá písomná zmienka o obci pochádza z roku 1365.
Viliam Oberhauser

Zo života

Má sestru a brata. Do dvanástich rokov žil v Galante. Keď mal dvanásť rokov zomrel im otec. V roku 1962 sa rodina presťahovala do Zvolena.

Politika

V rokoch 1990 – 1992 pôsobil v prvej vláde Vladimíra Mečiara a vo vláde Jána Čarnogurského ako minister lesného a vodného hospodárstva, počas jeho mandátu sa zabezpečovala dostavba vodného diela Gabčíkovo.
V KDH bol členom platformy, presadzujúcej menšinový suverenistický smer, ktorá sa neskôr odčlenila do samostatnej strany – SKDH. Medzi rokmi 1998 – 2002 bol poslancom Národnej rady SR za Slovenskú národnú stranu.
V rokoch 2013 – 2017 bol členom predsedníctva a v roku 2017 1. podpredsedom Matice slovenskej. V súčasnosti je podpredsedom Krajskej rady Matice slovenskej Trnavského kraja. V roku 2018 spoluzakladal pod názvom KDŽP stranu KDŽP – Aliancia za Slovensko.
Tailly (Côte-d’Or)

Poloha

Obec má rozlohu 4,57 km². Najvyšší bod je položený 217 m n. m. a najnižší bod 196 m n. m.

Obyvateľstvo

Počet obyvateľov obce je 193 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivica Olić

Začiatky

Ivica Olić sa narodil a vyrastal v dedinke  Davor, Nova Gradiška, Chorvátsko. Profesionálne začal hrať futbal za NK Marsonia a po dvoch úspešných sezónach ho získala Hertha BSC. Ale nedostal príležitosť a za rok sa vrátil naspäť do Marsonii.
Tu zažil dobrú sezónu, keď z 42 zápasoch strelil 21 gólov a hneď na ďalšiu sezónu prestúpil do NK Záhreb. Tu pôsobil jednu sezónu a s 29 zápasoch strelil 21 gólov a spolu s tímom získal titul v domácej lige. Na ďalšiu sezónu sa presunul do NK Dinamo Záhreb, kde s 27 zápasoch strelil 16 gólov. Na konci sezóny sa stal najlepším strelcom chorvátskej ligy.

CSKA Moskva

V roku 2003 prestúpil do ruského klubu CSKA Moskva. Jeho forma v tomto klube začala rásť a v sezóne 2005 s 20 zápasoch strelil 10 gólov. S CSKA Moskva vyhral Pohár UEFA v roku 2005, Ruská liga  v roku 2003, 2005, 2006, Ruský pohár v roku 2005 a 2006 a Ruský superpohár 2004 a 2006.

Hamburger

V januári 2007 podpísal Olić zmluvu s nemeckým klubom Hamburger SV. Do klubu prišiel kvôli tomu, lebo Hamburg bol po zimnej prestávke v zóne zostupu. Na prvý zápas v novom klube nastúpil proti Energie Cottbus 31. januára. Ale sezóna nakoniec dopadla dobre, lebo Hamburg skončil na siedmom mieste a zaistil si miesto v pohári Intertoto, ktorý nakoniec aj vyhrali. V poslednom zápase sezóny sa blyskol dvoma gólmi vo víťaznom zápase proti Alemannia Aachen 4-0. A stal sa tiež prvým hráčom v klubovej histórii, čo dokázal vstreliť tri góly v prvom polčase. 
Olić sa stal v roku 2008 víťazom Emirates Cupu. S dvoma gólmi sa stal najlepším strelcom. Oba góly strelil v nadstavenom čase v zápase s Juventusom. Počas pôsobenia v Hamburgu sa stal najväčším obľúbencom u divákoch. V poslednom zápase za Hamburg si dal na seba tričko s nápisom Danke fans, čo v preklade znamená Ďakujem vám, fanúšikovia.

Bayern Mníchov

3. januára 2009 podpísal trojročnú zmluvu s Bayern Mníchovom. Ale pripojil sa k tímu až 1. júla. Spočiatku sa domnieval že bude podporovať v útoku Miroslava Kloseho a Maria Goméza ale po zraneniach sa stal Ivica lídrom v útoku. Debutoval 8. augusta v zápase proti TSG 1899 Hoffenheim keď strelil vedúci gól ale stačilo to len na remízu.
V Lige majstrov vo prvom zápase štvrťfinále strelil Manchesteri United v tretej nadstavenej minúte gól na 2-1. V druhom zápase strelil gól a znižoval na 3-1. Ale Bayern prehral 3-2 ale kvôli viac streleným gólom na ihrisku Manchestru United postúpil so semifinále Ligy majstrov.

Reprezentácia

Olić sa zúčastnil v chorvátskom mužstve na majstrovstvách sveta v roku 2002. Na turnaji dal vo dvoch zápasoch jeden gól v zápase proti Taliansku. Potom sa zúčastnil aj na majstrovstvách Európy v Portugalsku a na majstrovstvách sveta v Nemecku. Zúčastnil sa aj na majstrovstvách Európy v roku 2008. V zápase proti Nemecku dal v 64 minúte gól na 2-1 a týmto výsledkom vyhrali Chorváti celý zápas. Chorvátsko vyhralo celú skupinu, keď porazili všetkých súperov. Ale vo štvrťfinále prehrali na pokutové kopy s Tureckom.
Bystrička (prítok Turca)

Prameň

Pramení v Malej Fatre, v podcelku Lúčanská Fatra, v časti Lúčanské Veterné hole, na južnom úpätí Veľkej lúky (1 475,5 m n. m.) v nadmorskej výške približne 1 410 m n. m.

Opis toku

Na hornom toku tečie najprv na západ, sprava priberá dva krátke prítoky a pokračuje juhozápadným smerom, pričom vytvára oblúk smerujúci na juhovýchod. Potom sa stáča, na krátkom úseku tečie na juh, zľava priberá prítok zo západného svahu vrchu Humience (1 398,0 m n. m.), sprava krátky prítok zo severovýchodného svahu Hornej lúky (1 299,4 m n. m.), potom z tej istej strany prítok z východného svahu Hornej lúky a stáča sa juhovýchodným smerom, pričom preteká Veľkou Bystričskou dolinou. Zľava ďalej priberá prítok (1,1 km) zo západného svahu Humienca (1 398,0 m n. m.), na krátkom úseku tečie potom východným smerom a zľava priberá prítok z juhojuhovýchodného úpätia Humienca. Následne tečie východojuhovýchodným smerom, sprava priberá prítok z východného svahu Ostrého (1 139,1 m n. m.), z tej istej strany ďalej Končiarový potok a pokračuje východným smerom. Z ľavej strany ešte priberá Topolec, z pravej strany prítok zo severozápadného svahu Dubového diela (751,2 m n. m.). Vzápätí vteká do Turčianskej kotliny, vytvára široko roztvorený oblúk prehnutý na juh, preteká intravilánom obce Bystrička a v obci priberá ľavostranný Valaský potok. Pod obcou už tečie východojuhovýchodným smerom, potom na krátkom úseku na východ a tesne pred ústím na severovýchod. Do Turca ústi južne od mesta Martin v nadmorskej výške cca 403 m n. m.
R1 (električka)

Konštrukcia

R1 je druhou ruskou, plne nízkopodlažnou električkou. Charakteristická je kabínou vodiča, ktorá je naklonená pod 12° uhlom. Podľa projektantov takéto riešenie kabíny vodiča poskytuje lepší výhľad, ako aj ochranu pred slnkom. Do električky sa zmestí pri obsadenosti 8 osôb/m² až do 270 cestujúcich. Električka je vybavená navigačným systémom GLONASS, GPS, Wi-Fi pripojením na internet a audiosystémom. Zaujímavosťou je umiestnenie antibakteriálnych a vykurovaných madiel do salónu pre cestujúcich. 79,5% komponentov električky je vyrábaných v Rusku, 16% v Rakúsku a 4,5% v Nemecku.
Ablačná oblasť

Ablačná oblasť je oblasť, kde prevláda úbytok hmoty ľadovca nad jej doplňovaním. Ablačnú oblasť od vyživovacej oddeľuje u vysokohorských ľadovcov tzv. snežná čiara. Kontinentálne ľadovcové štíty ju nemajú presne odlíšenú a na okrajoch a povrchu sa roztápajú rýchlejšie ako v centrálnych častiach. Po roztopení ľadovca v ablačnej oblasti vzniká z materiálu, ktorý ľadovec obsahoval tzv. ablačná moréna.
La Neuville-Housset

Poloha

La Neuville-Housset má rozlohu 4,99 km². Najvyšší bod je položený 157 m n. m. a najnižší bod 113 m n. m.

Obyvateľstvo

La Neuville-Housset má 63 obyvateľov (2009).
Graf vývoja obyvateľstva:
Zdroje: INSEE
Obežná rovina

Umelé satelity okolo Zeme

Pre vypustenie staníc a umelých satelitov je obežná rovina základným parametrom obežnej dráhy, čo znamená, že je potrebné veľké množstvo pohonných látok na zmenu obežnej roviny telesa. Ďalšie parametre ako obežná doba, excentricita obežnej dráhy a fáza obežnej dráhy sa dajú pohonným systémom ľahšie zmeniť.
Obežné roviny satelitov sa odchyľujú neguľovou podstatou gravitácie Zeme, čo spôsobuje pomalé rotovanie obežnej roviny okolo Zeme v závislosti od uhla roviny k rovníku. Pre roviny, ktoré sú v kritickom uhle to môže znamenať, že obežná rovina bude sledovať Slnko okolo Zeme, čím sa vytvorí helio-synchrónny obeh.
Ján Spevák

Životopis

Štúdium na gymnáziu v Banskej Bystrici neskončil, vyučil sa kníhtlačiarstvu a pracoval u F. Macholda v Banskej Bystrici. Roku 1889 emigroval do USA.
Organizátor krajanského hnutia v USA, iniciátor vzniku národných spolkov a združení. Pracoval v redakcii Amerikánsko-slovenských novín a Slováka v Amerike.
Tabanac

Poloha

Obec má rozlohu 8 km². Najvyšší bod je položený 94 m n. m. a najnižší bod 3 m n. m.

Obyvateľstvo

Počet obyvateľov obce je 1 054 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Manažérstvo informácií

Manažérstvo informácií (nenormované názvy aj: informačné manažérstvo, informačný manažment, manažment informácií, informačné riadenie, riadenie informácií; angl. information management) je transdisciplinárne chápaný súbor poznatkov, metód a odporúčaní systémových prístupov informatiky, ktoré pomáhajú vhodne realizovať informačné procesy manažérskeho myslenia a konania na dosiahnutie cieľov uvažovanej organizácie (alternatívne definície pozri nižšie).

Informačný manažér

Je to osoba, ktorá musí perfektne ovládať dve základné vedné disciplíny: podnikový manažment a informatika( okrem iného).

Prostriedky

Prostriedky manažérstva informácií sú informačné systémy (IS/IT). Majú hlavne uľahčiť prácu manažéra (odľahčiť ho od stáleho preskúmavania nových a nových informácií) pri zachovaní svojej kvality. V súčasnosti sú klasické podnikové procesy nahrádzané e – procesmi.
Pinel-Hauterive

Poloha

Pinel-Hauterive má rozlohu 21,77 km². Najvyšší bod je položený 204 m n. m. a najnižší bod 37 m n. m.

Obyvateľstvo

Pinel-Hauterive má 526 obyvateľov (2009).
Graf vývoja obyvateľstva:
Zdroje: INSEE
Bard-lès-Époisses

Poloha

Obec má rozlohu 3,54 km². Najvyšší bod je položený 365 m n. m. a najnižší bod 228 m n. m.

Obyvateľstvo

Počet obyvateľov obce je 55 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Essars

Poloha

Obec má rozlohu 3,72 km². Najvyšší bod je položený 23 m n. m. a najnižší bod 18 m n. m.

Obyvateľstvo

Počet obyvateľov obce je 1 638 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dolná Tižina

Poloha

Obec leží v severovýchodnej časti Žilinskej kotliny, v regióne Horného Považia asi 15 km východne od Žiliny. Východne sa dvíhajú končiare Malej Fatry, západne od obce preteká rieka Varínka. Obcou preteká Tižinský potok, ktorý na okraji Stráže ústi do potoka Kúr. 
Nachádza sa medzi Varínom a Belou, v tesnom susedstve obce Stráža, cez ktorú má cestou II/583 spojenie na Žilinu i Terchovú.
Casteil

Poloha

Obec má rozlohu 29,83 km². Najvyšší bod je položený 2 721 m n. m. a najnižší bod 697 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Palácio Nacional da Pena

Dejiny

Dejiny paláca siahajú do stredoveku, keď na kopci začali s výstavbou kaplnky. Podľa legendy sa k stavebným prácam pristúpilo po zjavení Panny Márie. V roku 1493 kráľ Ján II. v spoločnosti svojej manželky kráľovnej Lenor vystúpil na vrch, aby tam zložil svoj slávnostný sľub. Jeho následník Manuel I. si túto svätyňu taktiež veľmi obľúbil a nariadil výstavbu kláštora, ktorý daroval Rádu sv. Jarolíma. Kláštor sa na dlhé storočia stal miestom na tiché meditácie a domovom 18 mníchov.
V 18. storočí kláštor výrazne poškodil blesk. Krátko nato oblasť zasiahlo silné zemetrasenie, ktoré premenilo kláštor na úplné ruiny. Kaplnka zázrakom unikla prírodným katastrofám bez väčšej ujmy. Niekoľko desaťročí ruiny ostali nedotknuté, až kým neučarovali mladému princovi Ferdinandovi. V roku 1838 si kráľ Ferdinand II. prisvojil starý kláštor a okolité pozemky, neďaleký maurský hrad a niekoľko ďalších statkov. Potom sa dal na úpravy ruín kláštora, ktoré premenil na palác slúžiaci ako letné sídlo portugalskej kráľovskej rodiny. Keďže bol nemeckého pôvodu z dynastie Saxon-Coburg-Gotha, povolal si nemeckých architektov a inšpiroval sa bavorskými palácmi. Vedúcim projektu bol barón Eschwege, ktorý v tejto stavbe spojil maurský, gotický manuelský štýl. Kráľ Ferdinand a kráľovná Mária II. výrazne zasiahli do výzdoby. Okrem symbolizmu kráľ trval na klenbách, stredovekých a islamských prvkoch, zároveň sám navrhol aj výrazné zdobené okno na hlavnej fasáde. Po smrti Ferdinanda sa palác dostal do vlastníctva jeho druhej manželky Elizy Henslerovej, tá ho následne predala kráľovi Ľudovítovi, ktorý ho chcel prinavrátiť kráľovskej rodine. Od tých čias ho kráľovská rodina opäť často využívala. V roku 1889 ho odkúpil Portugalský štát a po Republikánskej revolúcii v roku 1910 ho vyhlásili za národnú kultúrnu pamiatku a premenili ho na múzeum. Posledná kráľovná Portugalska Amélia strávila svoju poslednú noc pred odchodom do exilu práve v tomto paláci.
Saint-Jean-aux-Bois (Ardennes)

Poloha

Obec má rozlohu 8,9 km². Najvyšší bod je položený 263 m n. m. a najnižší bod 168 m n. m.

Obyvateľstvo

Počet obyvateľov obce je 142 obyvateľov (2009).
Graf vývoja obyvateľstva:
Zdroje: INSEE
Ján Drobba

Životopis

Kantor a učiteľ slovenskej časti dievčenskej evanjelickej školy v Banskej Bystrici (1818-1827).
Le Conquet

Poloha

Obec má rozlohu 8,45 km². Najvyšší bod je položený 51 m n. m. a najnižší bod 0 m n. m.

Obyvateľstvo

Počet obyvateľov obce je 2 688 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Elektrický rušeň 242

Opis

Rušne sú konštrukčným pokračovaním radu 240. Najväčšou zmenou oproti rade 240 je použitie celokovovej rušňovej skrine, vypustenie elektrodynamickej brzdy a úpravy na pomocných pohonoch. Ďalšie význačné rysy z predchádzajúcich striedavých rušov zostali zachované, a to najmä pojazd (požiadavka ČSD), hoci v roku 1975 už dodala Škoda podobné rušne, ale už s podvozkami II. generácie pre BDŽ – rad 44. Rušeň 242.286 prevzatý 30. novembra 1981 bol posledným rušňom tzv. I. generácie dodaný pre ČSD.

Prevádzka

Rušne radu 242 boli dlho typické pre oblasť bývalej Juhozápadnej dráhy, postupne sa však v prevádzke dostali aj do Brna, kde ich počet v osobnej doprave neskôr narástol. V juhozápadných Čechách sa používali aj v nákladnej doprave. Po rozdelení železníc v roku 1993 zostala celá rada v majetku Českých dráh. So strojmi tejto rady sa možno stretnúť aj na Slovensku, kde zaisťujú vyrovnávanie výkonov za stroje radu 350.

Prevádzka u súkromných dopravcov

V roku 2012 boli firmou ŽOS Zvolen zakúpené 4 rušne bulharského radu 43.5, ktoré sa následne podrobili oprave a prispôsobenie pre prevádzku v Česku a na Slovensku. Konkrétne išlo o stroje 43.523, 43.543, 43.554 a 43.555. Dva stroje boli so zachovaním pôvodných inventárnych čísel dodané slovenským dopravcom Railtrans International (242.543) a Lokorail (242.555). Dvom strojom pre českú firmu Loko Trans boli dráždnym úradom pridelené čísla 242.287 (ex 43.554) a 242.288 (ex 43.523), takže číselne nadviazali na posledný český rušeň tejto rady.
Rue Montmartre

Poloha

Ulica začína za kostolom sv. Eustacha na križovatke s ulicami Rue Rambuteau a Rue Montorgueil a končí pri križovatke s Boulevard Montmartre a Boulevard Poissonnière. Ulica je orientovaná z juhu na sever, kde na ňu nadväzuje Rue du Faubourg-Montmartre.

Dejiny

Ulica získala svoju trasu okolo roku 1137, kedy Ľudovít VI. vytvoril tržnicu Les Halles. Ulica sa napojila na starú cestu vedúcu z Paríža na Montmartre a stala sa jednou z hlavných ciest v štvrti. Časť ulice, ktorá sa nachádzala vo vnútri mestských hradieb sa nazývala Rue de la Porte Montmartre (ulica Montmarterskej brány), ktorá bola v mieste dnešného domu č. 30.
V dome č. 146 na rohu s ulicou Rue du Croissant je Café Crescent, kde bol 31. júla 1914 zavraždený Jean Jaurès.
Keltská hudba

Keltská hudba je pojem využívaný hudobnými vydavateľstvami, obchodmi a časopismi na pomenovanie rozsiahlej skupiny hudobných žánrov, ktoré sa vyvinuli z ľudových hudobných tradícií keltského etnika, žijúceho v Európe - v súčasnosti enklávy v Spojenom kráľovstve (Škótsko, Wales, Cornwall, Man), Írsku a vo Francúzsku (Bretónsko). Termín sa rovnako vzťahuje na ústne odovzdávané tradicionály, ako aj na populárnu hudbu, ktorá často obsahuje len nepatrné známky pôvodnej ľudovej hudby.

Geografické rozšírenie

V užšom zmysle termín označuje len hudbu Írska a Škótska, pretože z oboch lokalít pochádza pomerne veľa „keltskej“ hudobnej produkcie, aj keď samotní hudobníci/interpreti sa bránia takémuto nálepkovaniu. Získanie nezávislosti Írska od Veľkej Británie v 1922 prinieslo snahy o privlastnenie si pojmu ako špecificky írskeho produktu, čo komplikuje vyššie uvedené konštatovanie.
Ako keltská hudba sa však označujú aj (hlavne folklórne) hudobné prejavy z oblastí Cornwallu, Walesu a ostrova Man v Spojenom kráľovstve), Galície, Kantábrie a Astúrie v Španielsku, Bretónska vo Francúzsku a z Portugalska. V Bretónsku je keltská tradícia obvzvlášť silná, početné festivaly sa konajú celoročne.
Keltská hudba ovplyvnila hudobné žánre aj inde vo svete vďaka Írom/Škótom žijúcim v rôznych, hlavne anglicky hovoriacich krajinách. Napr. v USA írski prisťahovalci výrazne ovplyvnili americké žánre ako bluegrass a country.
Supernova impostor

Supernova impostor je hviezdny výbuch, ktorý vyzerá ako supernova, ale samotnú hviezdu nezničí. Je považovaný za extra silnú triedu nov.

Vzhľad, pôvod a strata hmoty

Supernova impostor sa javí ako mimoriadne slabá supernova typu vV, ktorá má vo svojom spektre vodík a úzke spektrálne čiary ukazujú relatívne nízku rýchlosť plynu. Tieto výbuchy sú jasnejšie ako najjasnejšie hviezdy viditeľné voľným okom. Pôvod výbuchov nie je dosiaľ známy. Predpokladá sa, že príčinou môže byť porušenie limitu svietivosti hviezdy, čím stratí veľké množstvo hmotnosti.